26.5.2010 Jurnalul Oficial al Uniunii Europene L 127/19 DECIZIA COMISIEI din 25 mai 2010 de modificare a Deciziei 2001/672/CE în ceea ce priveşte perioadele deplasării bovinelor către locurile de păşunat pe timp de vară [notificată cu numărul C(2010) 3188] (Text cu relevanță pentru SEE) (2010/300/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1760/2000 al Parla- mentului European și al Consiliului din 17 iulie 2000 de stabilire a unui sistem de identificare și înregistrare a bovinelor şși privind etichetarea cărnii de vită și mânzat și a produselor din carne de vită şi mânzat şi de abrogare a Regu- lamentului (CE) nr. 820/97 al Consiliului (!), în special articolul 7 alineatul (1), întrucât: (1) Regulamentul (CE) nr. 1760/2000 stabileşte un sistem de identificare şi înregistrare a bovinelor, pentru a asigura transparența condițiilor de producție şi comercializare a cărnii de vită și mânzat şi a produselor din carne de vită şi mânzat. În acest scop, regulamentul cere ca statele membre să instituie baze de date naționale privind bovinele, în care să se înregistreze identitatea fiecărui animal, toate exploatațiile de pe teritoriu și deplasările animalelor. În plus, el impune obligația ca toţi crescătorii de animale să raporteze autorității competente, printre altele, toate deplasările către sau dinspre exploatație, precum şi datele deplasărilor, într-un interval stabilit de statul membru şi cuprins între trei și șapte zile de la data la care acestea se produc. (2)  Regulamentul prevede posibilitatea ca, la cererea unui stat membru, Comisia să prelungească perioada maximă menționată anterior și să instituie norme speciale apli- cabile diferitor regiuni de munte, norme care au fost instituite prin Decizia 2001/672/CE a Comisiei din 20 august 2001 de stabilire a unor reguli speciale apli- cabile deplasărilor de bovine către locurile de păşunat pe timp de vară din zonele montane (2). (3)  Conform considerentului 4 din Decizia 2001/672/CE, normele speciale respective trebuie să ducă la o simpli- ficare reală şi să prevadă numai ceea ce este absolut necesar pentru a se garanta caracterul pe deplin opera- țional al bazei de date naționale privind bovinele. (4) Decizia 2001/672/CE se aplică deplasărilor de acest fel care au loc în perioada cuprinsă între 1 mai și 15 octombrie. Experiența practică legată de aplicarea deciziei respective a arătat că în anumite regiuni de munte deplasările către locurile de păşunat pe timp de vară încep deja în aprilie. Domeniul de aplicare al Deciziei 2001/672/CE ar trebui modificat în consecință, pentru a ține cont de acest fapt. (5)  În anumite condiții, animalele care sunt deplasate din diferite exploatații către acelaşi loc de păşunat la munte pe timp de vară, ajung în locul respectiv pe parcursul unei perioade mai lungi de șapte zile. Pentru a reduce sarcinile administrative inutile, termenele din Decizia 2001/672/CE ar trebui adaptate pentru a ține cont de această realitate, fără a compromite trasabilitatea. (6)  Prin urmare, Decizia 2001/672/CE ar trebui modificată în consecință. (7)  Măsurile prevăzute în prezenta decizie sunt conforme cu avizul Comitetului pentru fonduri agricole, ADOPTĂ PREZENTA DECIZIE: Articolul 1 Decizia 2001/672/CE se modifică după cum urmează: 1. la articolul 1, data „1 mai” se înlocuieşte cu „15 aprilie”; 2. la articolul 2, alineatul (4) se înlocuieşte cu următorul text: „(4)  Informațiile din lista menționată la alineatul (2) sunt raportate autorității competente în conformitate cu articolul 7 alineatul  (1) din Regulamentul  (CE) nr. 1760/2000 la cel mult 15 zile de la data la care animalele au fost deplasate către pășune.” Articolul 2 Prezenta decizie se adresează statelor membre. Adoptată la Bruxelles, 25 mai 2010. Pentru Comisie John DALLU Membru al Comisiei () JO L 204, 11.8.2000, p. 1. () JO L 235, 49.2001, p. 23.